**АНАЛИТИКАЛЫҚ АНЫҚТАМА**

**«Түпқараған орталық аудандық аурухана» шаруашылық жүргізу құқығындағы мемлекеттік коммуналдық кәсіпорын қызметіндегі сыбайлас жемқорлық тәуекелдеріне ішкі талдау нәтижелері туралы**

**Форт-Шевченко қаласы 21 маусым 2023 жыл**

**КІРІСПЕ БӨЛІМ**

«Түпқараған орталық аудандық аурухана» шаруашылық жүргізу құқығындағы мемлекеттік коммуналдық кәсіпорын директорының 2023 жылғы 25 мамырдағы № 100 Н/Қ «Сыбайлас жемқорлық тәуекелдеріне ішкі талдау бойынша жұмыс тобын құру туралы» бұйрығы негізінде сыбайлас жемқорлық тәуекелдеріне ішкі талдау 2023 жылғы 01-30 маусым айы аралығында жүргізілді.

Ішкі талдаумен «Түпқараған орталық аудандық аурухана» шаруашылық жүргізу құқығындағы мемлекеттік коммуналдық кәсіпорын 2020, 2021,2022 жылдардың аралығындағы жұмыс кезеңі қамтылды.

Сыбайлас жемқорлық тәуекелдеріне ішкі талдау Қазақстан Республикасының «Сыбайлас жемқорлыққа қарсы іс-қимыл туралы» Заңының 8 бабының 5 тармағына және Қазақстан Республикасының Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының 2023 жылғы 16 қаңтардағы № 21 «Сыбайлас жеқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан республикасы Мемлекеттік қызмет істері және сыбайлас жемқорлыққа қарсы іс-қимыл агнттігі Төрағасының 2016 жылғы 19 қазандағы № 12 бұйрығына өзгеріс енгізу туралы» бұйрығына сәйкес жүргізілді.

ШЖҚ «Түпқараған орталық аудандық аурухана» МКК-да сыбайлас жемқорлық тәуекелдеріне ішкі талдау жүргізуге жұмыс тобы:

Жұмыс тобы басшысы- директор – Жалғасбаев Н.О.

Жұмыс тобы мүшелері- 1.директордың орынбасары – Мендалиев Н.А.

2. ВКК дәрігері – Садуахасова Н.Т.

3. Бас медбике - Епенова Қ.Д.

4. Есепші - Елеусинова Л.Е.

5.Персоналдық басқару қызметінің басшысы–Алиева А.Қ.

Жұмыс тобы хатшысы- Қуанышбаев Н.А. Зангер.

1. **Қызметін қозғайтын құқықтық актілерде, ішкі құжаттарда сыбайлас жемқорлық тәуекелдерін анықтау:**

«Түпқараған орталық аудандық аурухана» шаруашылық жүргізу құқығындағы мемлекеттік коммуналдық кәсіпорыны. Мекен-жайы: Форт-**Шевченко қаласы, Ж.Мыңбаев көшесі 112.**

(мемлекеттік мекеменің/ұйымның атауын көрсету)

Кәсіпорын өз қызметінде ҚР Конституциясын, "Халық денсаулығы және денсаулық сақтау жүйесі туралы" ҚР Кодексін, ҚР Кәсіпкерлік кодексін, ҚР Еңбек кодексін, "Мемлекеттік сатып алу туралы" ҚР Заңын,**«**Сыбайлас жемқорлыққа қарсы іс-қимыл туралы» ҚР Заңын,**«Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» ҚР Үкіметінің қаулысын,** "Дәрілік заттар мен медициналық бұйымдарды, фармацевтикалық қызметтерді сатып алуды ұйымдастыру және өткізу қағидаларын бекіту туралы" ҚР Үкіметінің қаулысын, «Медициналық-санитариялық алғашқы көмек көрсету қағидалары» ҚР ДСМ бұйрығымен бекітілген сондай-ақ Кәсіпорын Жарғысын және Ұжымдық шартты тағы да басқа нормативтік құқықтық актілерді басшылыққа алады.

Кәсіпорынның қызметін қозғайтын құқықтық актілер, бұрын мемлекеттік органдар жүргізген тексерулердің нәтижелері, жеке және заңды тұлғалардың өтініштері, сот актілері зерделенді.

Жоғарыда көрсетілген нормативтік құқықтық актілерді қолдану кезінде басқару функциясын іске асыру бойынша жұмыс барысында сыбайлас жемқорлық қарсы іс-қимыл тәуекелдері анықталған жоқ.

1. **Ұйымдастыру-басқару қызметінде сыбайлас жемқорлық тәуекелдерін анықтау:**

**«Түпқараған орталық аудандық аурухана» шаруашылық жүргізу құқығындағы мемлекеттік коммуналдық кәсіпорыны.**

(мемлекеттік мекеменің/ұйымның атауын көрсету)

**Персоналды басқаруға** байланысты анықталған тәуекелдер саны - **0** (бірлік).

Персоналды басқару қызметі, оның ішінде кадрлардың ауысуы.

2020 жыл бойынша, штат саны 343,75 бірлікті құрайды, оның ішінде бос орындар 3 бірлік.

2021 жыл бойынша, штат саны 360,5 бірлікті құрайды, оның ішінде бос орындар 2 бірлік.

2022 жыл бойынша, штат саны 362,25 бірлікті құрайды, оның ішінде бос орындар 4 бірлік.

Бос жұмыс орындары туралы мәліметтер Түпқараған ОАА сайтына, электрондық еңбек биржасына орналастырылады (www.enbek.kz), ақпарат Форт-Шевченко қаласының Жұмыспен қамту орталығына жіберіледі.

2020 жылы жұмысқа 58 адам жұмысқа қабылданып еңбек шарты жасақталды. 36 адаммен жасақталған еңбек шарты Қазақстан Республикасы Еңбек кодексінің 49 – бабы, 5 – тармақшасына сәйкес қызметкерлердің бастамасы бойынша бұзылды.

2021 жылы жұмысқа 38 адам жұмысқа қабылданып еңбек шарты жасақталды. 25 адаммен жасақталған еңбек шарты Қазақстан Республикасы Еңбек кодексінің 49 – бабы, 5 – тармақшасына сәйкес қызметкерлердің бастамасы бойынша бұзылды. 2 адам денсаулығына байланысты (коронавирустан) қайтыс болып, келісім шарты тоқтатылды.

2022 жылы жұмысқа 76 адам жұмысқа қабылданып еңбек шарты жасақталды. 52 адаммен жасақталған еңбек шарты Қазақстан Республикасы Еңбек кодексінің 49 – бабы, 5 – тармақшасына сәйкес қызметкерлердің бастамасы бойынша бұзылды, 2 адам денсаулығына байланысты (онкологиядан) қайтыс болып, келісім шарты тоқтатылды.

Кәсіпорынның кадр бөлімі тиісті маман сертификатынсыз қызметкерлерді жұмыс істеуге рұқсат бермеу шаралары қабылданады, жұмыстан шеттетіледі. Мерзімі өткен маман сертификаты анықталған жоқ.

Жұмысқа қабылдау кезінде жаңа қызметкер Ішкі еңбек тәртібінің Ережелерімен, Лауазымдық нұсқаулықтармен және оның қызметіне қатысты басқада нормативтік актілермен, қол қойғыза отырып, танысады. Қызметкердің тапсырылатын жұмысқа біліктілігінің сәйкестігін тексеру мақсатында Еңбек шартын жасасу кезінде міндетті түрде сынақ мерзімі туралы талап белгіленеді.

Жағымсыз себептер бойынша жұмыстан шығарылғандар болған жоқ.

Түпқараған ОАА қызметкерлері сыбайлас жемқорлық құқық бұзушылықтар мен қылмыстар бойынша әкімшілік және қылмыстық жауапкершілікке тартылған жоқ.

Қызметкерлердің жеке істері, оның ішінде біліктілік (дипломдар) беріле отырып, жоғары не кәсіптік және техникалық білімінің болуын куәландыратын құжаттар тексерілді, оның барысында барлық қызметкерлердің тиісті салалардағы уәкілетті органдардың нормативтік құқықтық актілерінде белгіленген біліктілік талаптарына сәйкес келетіні анықталды.

Сондай – ақ, қызметкерлердің жеке істерінде Қазақстан Республикасы Еңбек кодексінің 26 – бабы 2 – тармағының 3) тармақшасында көзделген, сотталғандығы бар немесе болған, қылмыстық қудалауға ұшыраған немесе тартылған кәмелетке толмаған адамдардың және сауықтыру, медициналық қамтамасыз ету, әлеуметтік қызметтер көрсету, мәденеиет және өнер саласындағы ұйымдарға жұмысқа орналасуға жол бермеу (ҚР Қылмыстық – процестік кодексінің 35 – бабы бірінші бөлігінің 1) және 2) тармақшалары негізінде өздеріне қатысты қылмыстық қудалау тоқтатылған адамдарды қоспағанда) бөлігінде шектеулердің жоқтығы, кісі өлтіру, денсаулыққа қасақана зиян келтіру, халықтың денсаулығы мен имандалығына қарсы, жыныстық қол сұғылмаушылыққа қарсы, экстремистік немесе террористік қылмыстар, адам саудасы үшін құқық бұзушылықтардың болмауы тексерілді.

Барлық қызметкерлердің жеке істерінде ҚР Бас прокуратурасы жанындағы Құқықтық статистика және арнайы есепке алу жөніндегі комитетінің ақпараттық – анықтамалық есептеріне сәйкес соттылығының жоқтығы туралы анықтамалар бар.

**Мүдделер қақтығысына** байланысты анықталған тәуекелдер саны - **0** (бірлік).

Талдау барысында анықталған жақын туыстары атқаратын лауазымға тікелей бағынатын бос лауазымдарға орналасу кезінде аффилиирлену фактілерін ата – анасы (ата-анасы), балалары, асырап алушылары, асырап алынғандары, ата-анасы бір және ата-анасы бөлек аға-інілері мен апа-сіңлілері, атасы, әжесі, немерелері, жекжаттары деп-ата-анасы бір және ата-анасы бөлек аға-інілері мен апа-сіңлілері, ата-аналары және жұбайының (зайыбының) балалары орын алмайды.

Сыбайлас жемқорлық тәуекелдеріне сыртқы талдау жүргізу кезінде кәсіпорынға жақын туыстарының бірлескен қызметі (жұмысы) фактілері анықталған жоқ. Мүдделер қақтығысы фактілері жоқ.

**Мемлекеттік қызмет көрсетуге** байланысты анықталған тәуекелдер саны - **0** (бірлік).

«Денсаулық сақтау саласындағы мемлекеттік көрсетілетін қызметтер тізілімін бекіту туралы»Қазақстан Республикасы цифрлық даму, инновациялар және аэроғарыш өнеркәсібі министрінің 2020 жылғы 31 қаңтардағы № 39/НҚ бұйрығын іске асыру шеңберінде.

1) жеке тұлғаларды медициналық-санитариялық алғашқы көмек көрсететін денсаулық сақтау ұйымдарына бекіту қағидаларын бекіту туралы Қазақстан Республикасы Денсаулық сақтау министрінің 2020 жылғы 13 қарашадағы № ҚР ДСМ-194/2020 бұйрығы;

2) еңбекке уақытша жарамсыздыққа сараптама жүргізу, сондай-ақ еңбекке уақытша жарамсыздық парағын немесе анықтамасын беру қағидаларын бекіту туралы Қазақстан Республикасы Денсаулық сақтау министрінің 2020 жылғы 18 қарашадағы № ҚР ДСМ-198/2020 бұйрығы;

3)«Медициналық-санитариялық алғашқы көмек көрсету қағидаларын бекіту туралы»Қазақстан Республикасы Денсаулық сақтау министрінің 2021 жылғы 24 тамыздағы № ҚР ДСМ-90 бұйрығы;

4)«Денсаулық сақтау саласында мемлекеттік қызметтер көрсетудің кейбір мәселелері туралы»Қазақстан Республикасы Денсаулық сақтау министрінің 2020 жылғы 18 мамырдағы № ҚР ДСМ-49/2020 бұйрығы;

5) «Еңбекке уақытша жарамсыздыққа сараптама жүргізу, сондай-ақ еңбекке уақытша жарамсыздық парағын немесе анықтамасын беру қағидаларын бекіту туралы»Қазақстан Республикасы Денсаулық сақтау министрінің 2020 жылғы 18 қарашадағы № ҚР ДСМ-198/2020 бұйрығы;

6) «Қазақстан Республикасында стационарлық жағдайларда медициналық көмек көрсету стандартын бекіту туралы»Қазақстан Республикасы Денсаулық сақтау министрінің 2022 жылғы 24 наурыздағы № ҚР- ДСМ-27 бұйрығы;

7)«Азаматтардың жекелеген санаттарына дәрілік заттарды, бейімделген емдік өнімдерді, медициналық бұйымдарды беру" мемлекеттік қызмет көрсету қағидаларын бекіту туралы»Қазақстан Республикасы Денсаулық сақтау министрінің 2021 жылғы 12 қазандағы № ҚР ДСМ -103 бұйрығы;

**2020,2021, 2022 жылдарда мемлекеттік қызмет көрсету мәселелері бойынша шағымдар тіркелген жоқ.**

2021-2022 жыл ішінде тоқсан сайынғы негізде статистикалық деректерді, мемлекеттік қызметтер көрсету сапасы мониторингінің нәтижелерін және ақпараттық жүйелерді, Мемлекеттік қызметтер көрсету сапасын арттыру бойынша түсіндіру іс-шаралары туралы, шағымдардың болуы/болмауы және т.б. ақпаратты көрсететін талдамалық жазбаны қоса бере отырып, көрсетілетін мемлекеттік қызметтердің сапасына ішкі бақылау бойынша аурухананың жұмысы туралы есеп қалыптастырылды.

Тоқсан сайынғы негізде нормативтік құқықтық актілерге, мемлекеттік қызметтер көрсету саласындағы ҚР заңнамасы талаптарының сақталуына талдау жасалған мемлекеттік қызметтер көрсетуге мониторинг жүргізілді.

Мониторинг нәтижелері мемлекеттік қызмет көрсететін бөлімшелер мен филиалдардың назарына жеткізілді.

**Тексеру нәтижелері бойынша мемлекеттік қызметтерді көрсету тәртібі мен мерзімдерін бұза отырып көрсету жағдайлары, сондай-ақ көрсетілетін қызметті алушылар тарапынан көрсетілген мемлекеттік қызметтердің сапасына шағымдар анықталған жоқ.**

Пациенттерді қолдау қызметі бойынша:

|  |  |  |  |
| --- | --- | --- | --- |
| **2020 ж.** | **2021 ж.** | **2022 ж.** | **2023 ж. 5 ай** |
| ДамуМед ақпараттық жүйесіне келіп түскен пікірлер: барлық пікірлер – 10. Барлық пікірлер жағымды, шағым жоқ.  шағымдар-5  Барлық келіп түскен пікірлерге ішкі аудит қызметімен мониторинг жүргізілді.  МӘМС AIKEY GRM жүйесі. (1406)  Барлығы-5  Шағым -2  Алғыс-3. Бұл жүйеге түскен өтінім, шағымдардарға мерзімінен асырмай жауап берілді.  Е-ӨТІНІШ-жоқ  Call-орталық өтініш- 1426, оның ішінде негізсіз 1 шағым оның ішінде негізсіз 1 шағым  Барлық өтініштер алгоритмге сәйкес пысықталды. | ДамуМед ақпараттық жүйесіне келіп түскен пікірлер: 174 пікір. 3 науқас дәрігерді үйге шақырған жоқпын деп жоқ деп негізсіз пікір қалдырған, алайда ол 3 науқас коронавирустық инфекциясымен ауырған науқаспен қатынаста болғандықтан олар мобильді бригада қызмет көрсетті. Тағы 1 науқасқа жылжымалы мед.кешен арқылы эндокринолог кеңесі берілген, сол үшін де ол науқасқа хабарлама келген. 1 науқас «зертханлық талдау нәтижесі қате» деген негізгіз пікір қалдырған. Біріншіден зерттеуді Инвиво зертханасы орындаған, екіншіден ол науқастың зерттеу нәтижесіне интерпретация жасайтын біліктілігі жоқ.  пікірлерге ішкі аудит қызметімен мониторинг жүргізілді.  МӘМС AIKEY GRM жүйесі. (1406)  Барлығы-8  Ұсыныс – 1  Шағым – 7, оның ішінде: негізсіз -2, ішінара негізсіз – 1. Бұл жүйеге түскен өтінім, шағымдардарға мерзімінен асырмай жауап берілді.  Е-ӨТІНІШ – 3, оның ішінде: ұсыныс – 2, шағым -1 (негізсіз). Келіп түскен ұсыныс, ақпарлама, шағым, өтініштерге уақытылы жауап берілді.  Call-орталық өтініш – 2442, оның ішінде 5 шағым.  Барлық өтініштер алгоритмге сәйкес пысықталды. | ДамуМед ақпараттық жүйесіне келіп түскен пікірлер: 174 пікір. шағым жоқ. Барлық келіп түскен пікірлерге ішкі аудит қызметімен мониторинг жүргізілді.  МӘМС AIKEY GRM жүйесі. (1406). Жүйеге келіп түскен өтінім, шағымдардарға жауап беру барсында мерзімнен асушылық орын алған жоқ.  Барлығы-13  Шағым – 13, оның ішінде: ішінара негізсіз – 3, негізсіз – 2.  Е-ӨТІНІШ - 6, оның ішінде: ұсыныс -1, хабарлама – 2, шағым – 3.  Call-орталық Өтініш-634  Барлық шағымдар алгоритмге сәйкес пысықталды.  Негізделген шағымдар болған жоқ. | ДамуМед ақпараттық жүйесіне келіп түскен пікірлер:740, 4 пікір жалпы қанағаттанбаушылық білдірген.  МӘМС AIKEY GRM жүйесі. (1406). Жүйеге келіп түскен өтінім, шағымдардарға жауап беру барсында мерзімнен асушылық орын алған жоқ.  Барлығы – 11, оның ішінде негізсіз – 4, ішінара негізсіз – 2. Бір науқас бір мәселені 4 рет жазғандықтан өтінімдер саны көбейіп отыр. Ең алғаш шағым қалдырған кезде толық ақпарат берілген болатын.  Е-ӨТІНІШ – 6, оныі ішінде: ұсыныс – 1, арыз – 4, шағым – 1. Барлық шағымдар өз мерзімінде қарастырылып, тұрғындарға толықтай жауап берілді.  Call-орталық өтініш – 663, 2 шағым. Барлық өтініштер алгоритмге сәйкес қаралды. |

**Рұқсат беру функцияларын іске асыруға**-Жарғыға сәйкес Кәсіпорынға рұқсат беру функциялары берілмеген.

**Бақылау функцияларын іске асыруға**-Жарғыға сәйкес кәсіпорынға бақылау-тексеру функциялары берілмеген.

**Ұйымдастыру-басқару қызметінен туындайтын өзге де мәселелерді іске асыруға** байланысты анықталған тәуекелдер саны - 0 (бірлік).

Тауарларды, жұмыстарды, көрсетілетін қызметтерді сатып алуға байланысты мемлекеттік сатып алуды жүзеге асыру кезінде "Сыбайлас жемқорлыққа қарсы іс-қимыл туралы", "Мемлекеттік сатып алу туралы" Қазақстан Республикасының Заңдарында көзделген шектеулер бойынша өткізілетін мемлекеттік сатып алуға осы әлеуетті өнім берушінің бірінші басшыларының және (немесе) осы әлеуетті өнім берушінің уәкілетті өкілінің жақын туыстарының, жұбайының (зайыбының) немесе жекжаттарының өнім берушіні таңдау туралы шешім қабылдауға құқығы бар, не осы әлеуетті өнім берушінің, атқарушылық құжаттар бойынша орындалмаған міндеттемелері бар және борышкерлердің Бірыңғай тізіліміне енгізілген әлеуетті өнім беруші және (немесе) ол тартатын қосалқы мердігер (бірлесіп орындаушы) ретінде қатысуға жол бермеу, сыбайлас жемқорлық қауіптері анықталмады. Кәсіпорынның Мемлекеттік сатып алуы Қазақстан Республикасының 2015 жылғы 4 желтоқсандағы "Мемлекеттік сатып алу туралы" Заңының нормаларына, Қазақстан Республикасы Қаржы министрлігінің 2015 жылғы 11 желтоқсандағы "Мемлекеттік сатып алуды жүзеге асыру қағидаларын бекіту туралы" № 648 бұйрығына, сондай-ақ мемлекеттік сатып алу саласындағы басқа да нормативтік құқықтық актілерге сәйкес жүзеге асырылады. Тауарларды, жұмыстарды, көрсетілетін қызметтерді мемлекеттік сатып алу Мемлекеттік сатып алу веб-порталында және Кәсіпорынның Интернет-ресурсында орналастырылған бекітілген Мемлекеттік сатып алу жоспарына сәйкес жүзеге асырылады. Тауарларды, жұмыстарды, көрсетілетін қызметтерді мемлекеттік сатып алу рәсімдері Мемлекеттік сатып алу веб-порталы арқылы электрондық форматта жүзеге асырылады, бұл "Мемлекеттік сатып алу туралы" Қазақстан Республикасы Заңының 4-бабында айқындалған қағидаттарды байқауға, сондай-ақ веб-порталда сатып алынатын тауарлар, жұмыстар, көрсетілетін қызметтер бойынша толық және дұрыс ақпарат қалыптастыруға және олардың орташа сатып алу бағаларын айқындауға мүмкіндік береді. Электрондық шарттарды және Мемлекеттік сатып алуды оңайлатуға және ашықтығына бағытталған басқа да бірқатар нормаларды енгізу сыбайлас жемқорлық қауіптерін барынша азайтуға мүмкіндік берді. Бұл бағытта сыбайлас жемқорлық қауіптері жоқ.

2020 жылғы 12 айга арналған сатып алу жоспарына сәйкес, ШЖҚ «Тупкараған орталық аудандық аурухана» МКК 286 лот бойынша сатып алу жүргізілді, оның ішінде: ИОИ -189, ЗСП-93, ОК-3. ИОИ-3

2021 жылғы 12 айга арналған сатып алу жоспарына сәйкес, ШЖҚ «Тупкараған орталық аудандық аурухана» МКК 172 лот бойынша сатып алу жүргізілді, оның ішінде: ИОИ -87, ЦЦП-60, ОК-16

2021 жылғы 12 айга арналған сатып алу жоспарына сәйкес, ШЖҚ «Тупкараған орталық аудандық аурухана» МКК 237 лот бойынша сатып алу жүргізілді, оның ішінде: ИОИ -27, ИОИ -59, ЗЦП -141, КПКО-1, ОК-1, ЭК-8

**Қаржы-шаруашылық қызметінде анықталған тәуекелдер саны - 0** (бірлік).

Кәсіпорын қызметі бюджет және қаржы қаражатын негіздеуге және бөлуге бағытталмаған. Жарғыға сәйкес, кәсіпорынның қызметі даму жоспарына сәйкес өзінің кірісі мен бюджет қаражаты есебінен қаржыландырылады.

Сонымен қатар, тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде бекітілген халыққа көрсетілетін қызметтер үшін кәсіпорынға міндетті әлеуметтік медициналық сақтандыру қорының қаражатынан сомалар төленеді.

Ол үшін кәсіпорын мен Қор арасында медициналық қызметтерді сатып алу шарттары жасалды, олардың негізінде кәсіпорын сатып алу шарттары күшіне енген сәттен бастап қосылу шартында белгіленген шарттармен шарттық қатынастарға түседі.

**2020 жылғы:**

* Кіріс бюджеті – 1 380 408,22 мың.теңге
* Шығысы – 1 407 829,0 мың.теңге.
* Басқа да түсімдер - 152 710 мың.теңге. ( безвозмездно полученные активы- сыйға тартылған активтер: медикаменттер, негізгі құралдар және материалдар)
* Таза пайда түсімі - 125 289 мың.теңге. (Чистая прибыль- результат за год за минусом всех расходов)

**2021 жылғы:**

* Кіріс бюджеті – 1 756 924,0 мың.теңге
* Шығысы – 2 092 007,0 мың.теңге.
* Басқа да түсімдер - 395 997,0 мың.теңге.( безвозмездно полученные активы- сыйға тартылған активтер: медикаменттер, негізгі құралдар және материалдар)
* Таза пайда түсімі - 60 914,0 мың.теңге (Чистая прибыль- результат за год за минусом всех расходов)

**2022 жылғы:**

* Кіріс бюджеті – 1 617 408,0 мың.теңге
* Шығысы – 2 038 150,0 мың.теңге.
* Басқа да түсімдер - 323 598,0 мың.теңге. (безвозмездно полученные активы- сыйға тартылған активтер: медикаменттер, негізгі құралдар және материалдар)
* Таза пайда түсімі = - 97 144,0 мың.теңге (Чистая прибыль- результат за год за минусом всех расходов

Қосымша ақпарат (мысалы, аудиторлық тексерулердің нәтижелері: есеп комитеті, ІМАК/ІМАД, ішкі аудит қызметі).

Тексеру нәтижелері туралы анықтамалар:

22.08.2022 жылғы аудиторлық есебі.

ЖШС «Элит Аудит» тәуелсіз аудитордың аудиторлық есебі

Есептер бойынша шарлар алынып, кемшіліктер жойылды.

**Анықталған жасырын мемлекеттік қызметтердің саны** - 0 (бірлік).

Жұмыс барысында сыбайлас жемқорлық тәуекелдері анықталған жоқ.

**ҚОРЫТЫНДЫ БӨЛІМ**

Ұйымдастырушылық-басқарушылық қызметтегі сыбайлас жемқорлық тәуекелдеріне ішкі талдау жүргізу және НҚА қолдану барысында сыбайлас жемқорлық құқық бұзушылықтар жасауға ықпал ететін себептер мен жағдайлар анықталған жоқ.

Бұдан басқа, "Түпқараған орталық аудандық аурухана" ШЖҚ МКК қызметкерлер арасында сыбайлас жемқорлыққа қарсы іс-қимыл шараларын күшейту бойынша тұрақты жұмыс жүргізілуде.

"Түпқараған орталық аудандық аурухана " ШЖҚ МКК-де сыбайлас жемқорлыққа қарсы мәдениетті қалыптастыру бағыты бойынша кешенді жоспары бекітілді.Сыбайлас жемқорлыққа қарсы стандартын енгізу жоспарланып отыр, әдеп кодексі бекітілді. Сыбайлас жемқорлыққа қарсы іс-қимыл жөніндегі іс-шаралар жоспары бар, сыбайлас жемқорлық құқық бұзушылықтардың алдын алу жөніндегі жұмыстың тиімділігін арттыру үшін барлық қажетті шаралардын алдын-алу қабылданды.

Ұсыныстардың жалпы тізімі:

1.Кәсіпорынның қызметі комплаенс-қызметінің функцияларын жүргізу арқылы сыбайлас жемқорлыққа қарсы мәдениетті қалыптастыру.

2.Парасаттылықты нығайту бойынша жүйелі жұмыс жүргізу.

3. Сыбайлас жемқорлыққа қарсы заңнаманың сақталуын бақылауды және тәуекелдерді бағалауға.

4. Теріс пайдаланудың алдын алуға, сондай-ақ қызметкерлерді оқытуға ерекше назар аудара отырып, сыбайлас жемқорлық тәжірибелерінің алдын алуды жүзеге асыру.

**Қосымшалар:** \_\_\_\_\_\_\_\_\_\_парақта (талдау кезінде пайдаланылған құжаттардың көшірмелері, сот шешімдері, хаттамалар, тексеру актілері және басқа да құжаттар, ақпараттық материалдар).

**ЖҰМЫС ТОБЫНЫҢ МҮШЕЛЕРІ:**

1.Директордың орынбасары \_\_\_\_\_\_\_\_\_\_\_\_\_ Мендалиев Н.А.

2. ВКК дәрігері \_\_\_\_\_\_\_\_\_\_\_\_\_ Садуахасова Н.Т.

3. Бас медбике \_\_\_\_\_\_\_\_\_\_\_\_\_ Епенова Қ.Д

4. Есепші \_\_\_\_\_\_\_\_\_\_\_\_\_\_ Елеусинова Л.Е.

5. Персоналды басқару қызмет басшысы \_\_\_\_\_\_\_\_\_\_ Алиева А.К.

Жұмыс тобы хатшысы \_\_\_\_\_\_\_\_\_\_\_\_\_\_\_ Қуанышбаев Н.А. Зангер.

**Таныстым:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Мемлекеттік мекеменің/ұйымның басшысы, Т. А. Ә., қолы)